Modibo Keïta (taloustieteilijä)

Modibo Keïta (s. 1955) on malilainen taloustieteilijä, joka toimii maan hallituksen ministerinä.

Keïta on suorittanut taloustieteen tutkinnon Algerin kauppakorkeakoulussa sekä tilintarkastamisen ja johtamisen valvonnan maisterintutkinnon Malin soveltavan teknologian korkeakoulussa.

Keïtan työura alkoi Malin kansallisessa taloushallinnossa vuonna 1980. Hän työskenteli Bamakon piirikunnan talousjohtajana vuosina 1992–1998 ja jalkapallon Afrikan-mestaruuskilpailujen järjestelykomitean pääsihteerinä vuosina 1998–2002. Keïta palasi kansalliseen taloushallintoon vuonna 2003 ja toimi ennen eläkkeelle jäämistään sen johtajana vuosina 2013–2017. Hänet nimitettiin Choguel Maïgan hallituksen maaseutukehitysministeriksi kesäkuussa 2021.

Lähteet

Luokka:Malin ministerit
Luokka:Malilaiset taloustieteilijät
Luokka:Vuonna 1955 syntyneet
Luokka:Elävät henkilöt